钦定古今图书集成/明伦汇编/氏族典/第558卷 > 司马干
## 钦定古今图书集成/明伦汇编/氏族典/第558卷 > 司马干

按《晋书平原王干传》：“干字子良，魏时封安阳亭侯，进
爵平阳乡侯，改封定陶伯。武帝践祚，封平原王。咸宁
初，遣诸王之国，干颇清虚静退，简于情欲，故特诏留
之。惠帝即位，进左光禄大夫，侍中如故。干虽王大国，
不事其务，有所调补，必以才能，虽有爵禄，若不在己。
齐王冏之平赵王伦也，干独怀百钱，见冏，出之曰：‘赵
王逆乱，汝能举义，是汝之功，今以百钱贺汝。虽然，大
势难居，不可不慎’。”及冏诛，干哭之恸。永嘉五年薨。有
二子，世子广早卒，次子永以太熙中封安德县公，散
骑常侍，皆为善士。